Sayyida Oysha masjidi

Sayyida Oysha masjidi () – Misrning Qohira shahridagi masjid. Unda Jaʼfar as-Sodiqning qizlaridan boʻlgan olim ayol Oysha binti Jaʼfar as-Sodiqning qabri bor. Masjid uning nomi bilan atalgan va u xuddi shunday nomlangan koʻchada Citadel maydonidan tashqarida joylashgan.

 Tarixi 
Dastlabki inshoot Sayyida Oysha qabri ustidagi kichik ziyoratgoh boʻlib, tepasida gumbaz bor edi. Salohuddin al-Ayyubiy Misrda hukmronlik qilganida ziyoratgoh yonida madrasa qurishni buyurgan„Sayyida Aisha mosque“ . sis.gov.eg. Retrieved 16 November 2023.. Keyin 1762-yilda Aliboy al-Kabir davrida Mamluk amiri Abdurahmon Katxoda tomonidan ziyoratgoh va madrasaga yangi masjid biriktirilgan.

1971-yilda eski masjid, madrasa va ziyoratgoh buzib tashlangan. Uning oʻrniga hozirgi kungacha saqlanib qolgan yangi masjid qad rostladi.

 Arxitekturasi 
Ayyubiylar davridagi asl bino ikki qavatli muqarnas ustiga suyangan gumbazli boʻlib, toʻrtburchak shaklda edi.

1971-yildagi restavratsiyadan soʻng masjid kengaytirilgan. Uning ikkita eshigi bor; biri namozxonaga olib boradigan erkaklar uchun, ikkinchisi esa ayollar uchunegyptopia.com. „Mosque of Sayyida Aisha in Cairo – Main Destinations in Egypt : Cairo, Much More Than a City : Mosques in Cairo : -“. egyptopia.com. Retrieved 12 November 2023.. Masjid katta gumbazga ega boʻlib, aylana shakldagi sakkizta beton ustun bilan mustahkamlangan. Gumbazda: „Oyshaning yorugʻ nuri va shodligi bor, duolar ijobat boʻladigan gumbazi bor“ deb yozilgan. Faqat bitta minora mavjud.

 Yana qarang 

 Masjidlar roʻyxati
 Afrikadagi masjidlar roʻyxati
 Misrdagi masjidlar roʻyxati

 Manbalar 

 Havolalar 

 Islomiy asarlar davlat sayti
Turkum:Qohiradagi masjidlar
Turkum:Gumbazli masjidlar
Turkum:Misrdagi maqbaralar
Turkum:14-asr masjidlari